ஶ்ரீதேவி ஒரு மாபெரும் நடிகை. ஒவ்வொரு நாளும் 'யவண ராணி' மேக்அப்பிற்கு ஆறு மணிநேரம் செலவாகும். காலையில் ஆறு மணிக்கு வந்தால், மதியம் 12.30 மணிக்குதான் முதல் ஷாட் வைக்கமுடியும். அதுவரை அதே உற்சாகத்தோடு இருப்பார். வேலையில் எந்தவித விருப்பு வெறுப்புக்கும் இடம் கொடுக்கமாட்டார். அனைவரையும் தட்டிக்கொடுத்து வேலை வாங்கக்கூடியவர். ஒரு இயக்குநர் என்ன சொல்லி கொடுத்தாலும், அந்தக் கதாபாத்திரத்திற்கு ஒரு ஃபைனல் டச் நடிகரால்தான் தரமுடியும். அந்தவகையில் ஶ்ரீதேவி ஒரு இயக்குநரின் நடிகை. அவரது உடல்மொழியும், மெனக்கெடலும் நம்மை அசரவைக்கும். 'புலி' படத்தில் வரும் சண்டைக் காட்சிகளுக்கு டூப் போடாமல் நடிச்சாங்க. ரொம்ப இயல்பாகப் பழகக்கூடியவர், பெர்ஃபெக்‌ஷனிஸ்ட். ஷூட்டிங் ஸ்பாட்டுக்கு நேரத்துக்கு வந்துருவாங்க. நாமதான் லேட்டா போயிடக்கூடாதுனு பயந்துகிட்டே போகணும். படத்தின் டப்பிங் பேசி முடித்த பின்னர் படத்தை முழுமையாகப் பார்த்து, மிகவும் சந்தோஷப்பட்டார்."